ડો. માયા અને ડો. મિતેશ સાથે ભણતા ભણતા પ્રેમમાં પડ્યા હતા અને લગ્ન કરવાના હતા. માયા એક સામાન્ય કુટુંબમાં જન્મેલી અને ઉછરેલી, ભણવામાં અતિ તેજસ્વી હોવાથી ડોકટર બની. મિતેશ હોશિયાર તો ખરો પરંતુ ડોકટરી એને વારસામાં મળી હતી. એટલે થોડો નફીકરો હતો. એને તો રેડીમેડ હોસ્પિટલ મળવાની જ હતી. બિન્દાસ જીવતો. તેણે માયાને પણ કહ્યું હતું કે, “પપ્પાની હોસ્પીટલમાં તું મારી આસિસ્ટન્ટ ડોક્ટર અત્યારથી નિમાયેલી જ છો. તું તારે જલસા કર.”